Diari Oficial de la Generalitat Valenciana


Sumari del DOGV 7700, del 19-01-2016 (2016/44)

RESOLUCIÓ de 21 de desembre de 2015, de la Direcció General de Treball i Benestar Laboral, per la qual es disposa el depòsit i publicitat dels estatuts de l'associació empresarial denominada: QUIMELTIA CV.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7700

Data del DOGV
:   19-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/44


Data del document
:   21-12-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 21 de desembre de 2015, de la Direcció General de Treball i Benestar Laboral, per la qual es disposa el depòsit i publicitat dels estatuts de l'associació empresarial denominada: QUIMELTIA CV. [2016/44]  
Ha sigut admés el depòsit dels estatuts de l'organització empresarial denominada QUIMELTIA CV, en comprovar-se que reuneixen els requisits previstos en la Llei 19/1977, d'1 d'abril, sobre regulació del dret d'associació sindical (BOE 04.04.1977) i Reial Decret 416/2015, de 29 de maig, sobre depòsit d'estatuts d'organitzacions sindicals i empresarials (BOE 20.06.2015).  
La sol·licitud va ser formulada per Pedro Rodríguez Navarro, per mitjà d'un escrit de data 24 de setembre de 2015, presentat el dia 15 d'octubre de 2015.  
En observar-se defectes en la documentació presentada, se li va requerir, amb data 2 de novembre de 2015, i aquest va presentar l'esmena el dia 30 de novembre de 2015.  
Els estatuts i l'acta de constitució estan subscrits per Pedro Manuel Rodríguez Navarro, en representació d'ATQ Quimyser, SL; Enrique Manuel Torres Fabià, en representació de Productos LC la Corberana, SL; Salvador Duart Duart, en representació de Soluble Film Packaging, SA; Salvador Pla Andrés, en representació de Sarrimar, SA; i José Rafael Jordá Juárez, en representació de Celuquimia, SL.  
S'indica que en els estatuts consta com a domicili de l'associació el carrer Ferrers, número 2, planta baixa, CP 46467, d'Almoines (València), i el seu àmbit territorial és el conjunt de la Comunitat Valenciana i el funcional els empresaris, els professionals, les microempreses i xicotetes empreses que desenvolupen la seua activitat en l'àmbit de la química.  
Es disposa la publicitat de la present resolució per mitjà de la seua publicació en el Diari Oficial de la Comunitat Valenciana.  
Qualsevol interessat podrà examinar el document depositat i obtindre'n còpia en aquest centre directiu, siti a l'avinguda Navarro Reverter, número 2, 1a planta, de València, i es podrà impugnar davant de la Sala Social del Tribunal Superior de Justícia de la Comunitat Valenciana, d'acord amb el que disposa la Llei 36/2011, de 10 d'octubre, reguladora de la jurisdicció social (BOE 11.10.2011).  
La competència de la Direcció General de Treball i Benestar Laboral està determinada pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
  
  
València, 21 de desembre de 2015.- La directora general de Treball i Benestar Laboral: Cristina Moreno Fernández.